অ্যাশেজে দাপট স্টার্কের! গড়লেন নতুন রেকর্ড

ওয়েব ডেস্ক : চলছে অ্যাশেজ সিরিজ (Ashes Series)। এই সিরিজ দারুন ফর্মে রয়েছেন অজি পেসার মিচেল স্টার্ক (Mitchell Starc)। প্রথম টেস্টে ১০ উইকেট নিয়েছিলেন তিনি। যার ফলে দুই ইনিংসে মাত্র ১৭২ ও ১৬৪ রান করতে পারে ইংল্যান্ড। তার পরে এবার ডে-নাইট টেস্টেও আগুন ঝরালেন তিনি। দ্বিতীয় টেস্টের প্রথম দিনেই নিলেন ছয় উইকেট। যা নিয়ে নতুন বিশ্ব রেকর্ড তৈরি করলেন তিনি। টপকে গেলেন প্রাক্তন পাক পেসার ওয়াসিম আক্রমকে (Wasim Akram)।

দ্বিতীয় টেস্টে নামার আগে বিশ্ব রেকর্ড থেকে মাত্র দুই উইকেট দূরে ছিলেন স্টার্ক (Mitchell Starc)। বৃহস্পতিবার পিঙ্ক বলের টেস্টের শুরুতেই বেন ডাকেটকে আউট করেন তিনি। তার পর তাঁর শিকার হন ওলি পোপ। তার পরেই আউট করেন হ্যারি ব্রুককে। এর পরেই বিশ্ব রেকর্ড গড়েন তিনি। বাঁহাতি পেসারদের তালিকায় টেস্টে সবথেকে বেশি উইকেট নেওয়ার রেকর্ড তৈরি করলেন অজিদের তারকা পেসার। তিনি ১০২ বলে নিয়েছেন ৪১৫টি উইকেট।

আরও খবর : বাভুমা ফিরতেই জয়! রেকর্ড রান তাড়া করে ভারতকে হারাল দক্ষিণ আফ্রিকা

তবে এতদিন এই রেকর্ড ছিল পাক তারকা পেসার ওয়াসিম আক্রমের কাছে। তিনি ১৯৮৫ থেকে ২০০২ সাল পর্যন্ত খেলেছিলেন ১০৪টি টেস্ট। নিয়েছিলেন ৪১৪টি উইকেট। তবে তার থেকে দুই ম্যাচ কম খেলেই এই রেকর্ডকে টপকে গেলেন মিচেল স্টার্ক।

প্রসঙ্গত, টেস্টে বাঁহাতি পেসারদের তালিকায় ৪০০ উইকেট নেওয়ার রেকর্ড রয়েছে শুধু আক্রম ও স্টার্কেরই কাছে। অন্যদিকে টেস্টের জন্য একদিন ও টি২০ ক্রিকেট থেকে নিজেকে সরিয়ে রেখেছেন অজি তারকা। তাঁর বয়স এখন ৩৬। আর এই বয়সেও রেকর্ড গড়লেন তিনি। তবে এখনও দেখার বিষয়, গোটা অ্যাসেজ সিরিজে কতগুলি উইকেট পান স্টার্ক।

দেখুন অন্য খবর :

The post অ্যাশেজে দাপট স্টার্কের! গড়লেন নতুন রেকর্ড first appeared on KolkataTV.